Červená dolina (Dolina Zeleného plesa)

Červená dolina (, , ) je dolina, ktorú tvorí severozápadný úval Doliny Zeleného plesa, ku ktorému sa zvažuje nie príliš strmou, kosodrevinou porastenou a 200 m vysokou jazernou stenou. Leží medzi Karbunkulovým hrebeňom, úsekom hlavného hrebeňa Vysokých Tatier od Belasej veže po Jahňací štít a jeho juhovýchodným vedľajším Kozím hrebeňom. Od jazernej steny pri Červenom plese po úpätie hrebeňa pod Kolovým sedlom meria približne . Vo Vysokých Tatrách je ešte jedna Červená dolina, ktorá je súčasťou Bielovodskej doliny.

Názov 
Vznikol z Červeného plesa, ktoré leží v doline. Zdanlivo červenkasté zafarbenie jeho vody vysvetľoval Karol Englisch v ročenke Uhorského karpatského spolku 1899 pobrežným porastom červeného lišajníka alebo obsahom železa v jazernej vode. Poľský názov doliny je pastierskeho pôvodu.

Zaujímavosti 
Dolinu vytvoril ľadovec. Skladá sa z dvoch jeden nad druhým položených ľadovcových kotlov, v ktorých sú plesá – Belasé pleso a Červené pleso. V minulosti tu Christian Hohenlohe poľoval na kamzíkov. Prvými návštevníkmi doliny boli Juraj a Jakub Buchholtzovci 8. júla 1726. V období, keď v doline bol ešte sneh, 10. mája 1909 prvými návštevníkmi doliny boli Imre Barcza, Oszkár Jordán a Tihamér Szaffka.

Turistika 
Po  žltej turistickej značke z Chaty pri Zelenom plese na Jahňací štít.

Referencie

Externé odkazy 
Poloha na turistickej mape

Doliny Vysokých Tatier